Mehele kudusin 2010a jaanuaris Katia Azeca lõngast mütsi. Sel aastal tal aga juba 3 mütsi ja minu kootu seisis kasutult kapis. Andsin lõngale uue elu! Ravelry´s kolades komistasin vahva, sooja mütsi otsa, jänkukese muster niisamuti Ravelry´st -siis saigi eile hommikul müts varrastele pandud.  Alguse tegin selliselt, aga mina lõin varrastele 90 mütsisilmust ja ära kudusin vaid ühe poole silmused, teine,alumine rida jäi siis sisemise mütsi silmuste tarbeks.Kaval kas pole!          Kui alustasin sisemise mütsi kudumist- küll proovisin pahempidist rida vahele ja puha, aga otsustasin ainult parempidise kasuks. Natukene kudunud, nägin, et müts ise kohe tahabki õige koha pealt murduda...meel rõõmus ja kudumine lendas.